**REFERAT**

**fra telefonmøte i Kultiveringsanleggenes forening (KAF)**

**onsdag 16. desember 2015 kl 1000 - 1100**

**Tilstede:** Arnt Hovland Munthe, Thomas Weiseth, Frode Laugerud, Daniela Sabine Brakstad, Jan Hageland.

**Sakliste:**

1. **Helsetjenesten**
2. **Avtale Patogen**
3. **Kurs i fiskevelferd**
4. **Kultiveringsmøtet – status**

**Helsetjenesten.**

KAF er i diskusjon med Veterinærinstituttet om sluttavtalen med Helsetjenesten. Det er litt ulike oppfatninger om hvordan denne virker. KAF har fordelt utgiftene ut fra antall besøk på de ulike anleggene som har vært med i Helsetjenesten. Det har vist seg at lista over medlemsanlegg ikke har stemt helt med de faktiske forhold.

Arnt har vært i kontakt med Eirik Biering i VI og har avtale om å ta en ny prat med han i morgen for å finne fram til en løsning. Styret diskuterte ulike forhandlingsløsninger.

**Vedtak:** *Arnt Hovland Munthe gis fullmakt til å forhandle med VI.*

**Avtale Patogen.**

Arnt har fått tilsendt et forslag til avtale mellom KAF og Patogen om analyser i forbindelse med stamfiske på laks. Prisene ser ut til å være akseptable.

KAF vil gjerne ha inn i avtalen et forbehold om eventuelle lovendringer og andre krav til prøvetaking i forbindelse med det.

**Vedtak:** *Arnt Hovland Munthe gis fullmakt til å underskrive avtalen med Patogen.*

**Kurs i fiskevelferd.**

KAF har fått tilbud fra Fiske-Liv om repetisjonskurs i Fiskevelferd til kr 2 500,- pr. pers.

Ut fra skissen til møteprogram på Kultiveringsmøtet 2016 er det avsatt tid til slik kurs fra starten den 15. mars kl 1400 til lunsj 16. mars kl 1300.

**Vedtak:** *Arnt Hovland Munthe tar kontakt med Fiske-Liv for å få litt mer detaljer om programmet og gis fullmakt til å underskrive avtalen med dem.*

**Kultiveringsmøtet – status.**

Kultiveringsmøtet 2016 fortsetter til lunsj den 17. mars, etter at kurset i fiskevelferd er avsluttet. Styret diskuterte ulike temaer som kan være aktuelle:

Smolt-Pro. I utgangspunktet et svensk prosjekt som inneholder mye interessant stoff om produksjon av laksesmolt. Daniella har noen kontakter der som hun undersøker nærmere med om de er villige til å komme til et slik møte.

Smolt-Pro innebærer bl.a. en del sulteforing og det kan være aktuelt å bringe inn Skretting og veterinærer i den forbindelse.

På innlandssida har det foregått en del omkring Hunderfossen og regulering av vannregimet for å skape bedre forhold for fisken både for å finne opp og komme ned forbi dammen. Jan tar kontakt med Morten Kråbøl om han kan ta et innlegg om det.

Patogen er interessert i å komme for å fortelle om hva de driver med. Arnt har kontakten.

Arnt har lest om Letsia ? som driver bærekraftig lakseoppdrett i Sandnessjøen. Dette er en gasellebedrift som har stort fokus på lakselusbekjempelse. Disse kan være interessante å få til å komme. Han tar kontakt og hører om de er interessert.

Frode har opplysninger om store sykdomsutbrudd i Russland – der det har gått så langt at de bare har skåret i stykker mærene og latt fisken gå. Frode tar kontakt med Trygve Poppe for å høre om dette er aktuelt å orientere om.

Møtet slutt 1100.